CELEX: 32013D0495
Language: lt
Date: 1381276800000
Title: 2013/495/ES: 2013 m. spalio 9 d. Komisijos sprendimas dėl priemonės, kurios pagal Europos Parlamento ir Tarybos direktyvą 2006/42/EB ėmėsi Suomija ir kuria uždraudžiamas pleištinio skaldytuvo tipas (pranešta dokumentu Nr. C(2013) 6442)  Tekstas svarbus EEE

11.10.2013   
            
            
               LT
            
            
               Europos Sąjungos oficialusis leidinys
            
            
               L 270/7
            
         KOMISIJOS SPRENDIMAS
   2013 m. spalio 9 d.
   dėl priemonės, kurios pagal Europos Parlamento ir Tarybos direktyvą 2006/42/EB ėmėsi Suomija ir kuria uždraudžiamas pleištinio skaldytuvo tipas
   (pranešta dokumentu Nr. C(2013) 6442)
   (Tekstas svarbus EEE)
   (2013/495/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gegužės 17 d. Europos Parlamento ir Tarybos direktyvą 2006/42/EB dėl mašinų, iš dalies keičiančią Direktyvą 95/16/EB (1), ypač į jos 11 straipsnį,
   kadangi:
   
               (1)
            
            
               laikydamosi Direktyvos 2006/42/EB 11 straipsnio 2 dalyje nustatytos tvarkos, Suomijos valdžios institucijos pranešė Komisijai ir kitoms valstybėms narėms apie priemonę, kuria uždraudžiama tiekti rinkai ir naudoti Hakki Pilke Z100 tipo hidraulinį pleištinį skaldytuvą, kurį pagamino „Maaselän Kone Oy“ (Maaselän Kone Oy, Valimotie 1, FI-85800 Haapajärvi, SUOMI/FINLAND), ir reikalaujama, kad gamintojas imtųsi taisomųjų veiksmų dėl jau rinkai patiektų mašinų;
            
         
               (2)
            
            
               Suomijos valdžios institucijos nurodė, kad minėtos priemonės imtasi dėl mašinos neatitikties Direktyvos 2006/42/EB I priede nustatytiems toliau nurodomiems esminiams sveikatos ir saugos reikalavimams (su nuoroda į standarto EN 609–1 „Žemės ir miškų ūkio mašinos. Malkinės medienos skaldytuvų sauga. 1 dalis. Pleištiniai skaldytuvai“ ir standarto EN 574 „Mašinų sauga. Abiem rankomis valdomi įtaisai. Funkciniai aspektai. Projektavimo principai“ specifikacijas):
               
                           —
                        
                        
                           
                              1.1.2. Saugos integravimo principai,
                        
                     
                           —
                        
                        
                           
                              1.2.2. Valdymo įtaisai,
                        
                     
                           —
                        
                        
                           
                              1.2.3. Paleidimas,
                        
                     
                           —
                        
                        
                           
                              1.3.7. Rizika, susijusi su judančiomis dalimis,
                        
                     
                           —
                        
                        
                           
                              1.4.3. Specialūs apsauginiams įtaisams keliami reikalavimai;
                        
                     
         
               (3)
            
            
               Suomijos valdžios institucijos minėtos priemonės ėmėsi atlikusios didelio nelaimingo atsitikimo, kai susipynė mašinai užvesti naudojamo abiem rankomis valdomo įtaiso svertai, tyrimą. Suomijos valdžios institucijos nutarė, kad prie mašinoje įmontuotas abiem rankomis valdomas įtaisas nebuvo sukurtas taip, kad jo nebūtų galima lengvai valdyti ar įjungti viena ranka ar kitomis kūno dalimis;
            
         
               (4)
            
            
               Komisija raštu paragino gamintoją pateikti pastabas dėl Suomijos priimtos priemonės. Atsakyme gamintojas nurodė, kad Suomijai priėmus priemonę jis pakeitė mašinos projektą, taip užtikrindamas nuo 2010 m. rudens pagamintų produktų atitiktį, ir pasiūlė taisomąsias priemones dėl mašinų, kurios patiektos rinkai iki minėtos datos. Nuo 2011 m. vasaros minėtas pleištinis skaldytuvas parduodamas su nuoroda Hakki Pilke HH100;
            
         
               (5)
            
            
               Suomijos valdžios institucijos patvirtino, kad nuo 2010 m. rudens rinkai tiekiami Hakki Pilke Z100 ir HH100 tipų pleištiniai skaldytuvai atitinka Direktyvos 2006/42/EB reikalavimus, todėl draudimas tiekti rinkai ir naudoti minėtas mašinas buvo panaikintas. Tačiau prievolė susigrąžinti iki 2010 m. rudens pagamintus pleištinius skaldytuvus ir užtikrinti jų atitiktį tebegalioja;
            
         
               (6)
            
            
               išnagrinėjus Suomijos valdžios institucijų pateiktus įrodymus ir gamintojo pastabas, patvirtinta, kad Hakki Pilke Z100 tipo pleištiniai skaldytuvai su abiem rankomis valdomu įtaisu, kurį galima lengvai valdyti ar įjungti viena ranka ar kitomis kūno dalimis, neatitinka Direktyvos 2006/42/EB I priede nustatytų esminių sveikatos ir saugos reikalavimų ir kad dėl šios neatitikties naudotojams kyla didelis pavojus susižeisti,
            
         PRIĖMĖ ŠĮ SPRENDIMĄ:
   1 straipsnis
   Priemonė, kurios ėmėsi Suomijos valdžios institucijos, t. y. draudimas tiekti rinkai ir naudoti Hakki Pilke Z100 tipo pleištinius skaldytuvus su abiem rankomis valdomu įtaisu, kurį galima lengvai valdyti ar įjungti viena ranka ar kitomis kūno dalimis, ir reikalavimas, kad gamintojas susigrąžintų jau patiektus rinkai reikalavimų neatitinkančius produktus arba užtikrintų jų atitiktį, yra pagrįsta.
   2 straipsnis
   Šis sprendimas skirtas valstybėms narėms.
   
      Priimta Briuselyje 2013 m. spalio 9 d.
      
         
            Komisijos vardu
         
         Antonio TAJANI
         
            Pirmininko pavaduotojas
         
      
   
   
      (1)  OL L 157, 2006 6 9, p. 24.